open-index/open-wikipedia-markdown huggingface dataset:
חולדה ארוכת-שיער

**חולדה ארוכת-שיער** (שם מדעי: *Rattus villosissimus*) היא מין של חולדה החיה ביבשת אוסטרליה בטבע. היא ידועה בעיקר בעת שאוכלוסיות שלה התפרצו בתנאים שונים, אך מעבר לכך היא לא נחקרה.
## מאפיינים
אורכם של הזכרים עד 187 מ"מ, אורך הזנב 150 מ"מ ומשקלו עד 156 גרם. אורך הנקבות 166 מ"מ, אורך הזנב 141 מ"מ ומשקלה עד 112 גרם. חולדה זו בעלת שיער ארוך בצבע אפור ומתחתיו שערות נוספות שחורות ושערות באזור הבטן בעלי גוון אפרפר. השערות הארוכות עוזרות להגן על החלקים הפגיעים שלה. החולדה בעלת אוזניים גדולות, כפות ורודות וזנב ארוך העוזר לשמור על איזון.

היא מצויה ברחבי רוב מדינות אוסטרליה, ולאחר עונת גשמים מוצלחת האוכלוסייה מגדילה את עצמה עד למאות יחידים לדונם. אוכלוסיות מתפרצות נרשמו בניו סאות' ויילס, קווינסלנד, אוסטרליה המערבית, אוסטרליה הדרומית והטריטוריה הצפונית. היא חיה בטבע בערבות עשב, מישורים נרחבים, אזורי תת-מדבר וגם באדמות מרעה של שיבולת-שועל או דורה. לאחר ירידת גשמים היא יכולה להימצא באזורים יבשים אף יותר.

החולדה היא אוכלת כל בין השאר מעלים שונים, שורשים, זרעים וחרקים. חלק מהחוקרים מעריכים שהיא מגוונת בבשר ואף בקניבליזם. החולדה פעילה בעיקר בלילה.

לחולדה טורפים רבים, ביניהם תנשמות, דאות, שועלים ונחשים שונים וכן חתולים וכלבים שהתפראו. להגנה היא מסתתרת מרבית זמנה מתחת לקרקע או בשבילים בצמחייה גבוהה.

## קישורים חיצוניים

## הערות שוליים

קטגוריה:טקסונים שתוארו בידי אדגר רייבנסווד וייט
קטגוריה:עכברים (תת-משפחה)
קטגוריה:אוסטרליה: יונקים
קטגוריה:אוסטרליה: בעלי חיים אנדמיים
קטגוריה:בעלי חיים שתוארו ב-1898
דקר גוליית פסיפי

**דקר גוליית פסיפי** (שם מדעי: *Epinephelus quinquefasciatus*) הוא מין דג גדול ממשפחת הדקריים החי במים הטרופיים הרדודים (עד 50 מ') של האוקיינוס השקט לחופי אמריקה בטווח שבין מפרץ קליפורניה לפרו.
## מאפיינים
מין גדול זה יכול להגיע לאורך מרבי של 2.5 מטר ולמשקל מרבי של 363 ק"ג, אך לרוב קטן יותר. הוא דומה במראהו למין הקרוב, דקר גוליית אטלנטי. הדקר בעל פסים אפורים כהים על רקע בז' מנומר, הסנפירים אפורים והבטן לבנה. הדג איטי יחסית אך בעת תקיפת טרף הוא יכול להגיע לפרץ מהירות גבוה. באופן כללי מדובר בדקר סקרן וחסר פחד מאנשים, מה שהופך אותו לעיתים לדיג פופולרי.

זהו דג שוכן שוניות או ספינות טרופות החי בקרבת החופים. הפרטים הצעירים חיים לעיתים בשפכי נהרות עד הבגרות. כמו לדגים נוספים הדקר יכול לשנות את מינו נקבה לזכר, כאשר הוא מגיע לגודל מסוים. הנקבות מגיעות לבגרות מינית בגיל מאוחר יותר (4–6 שנים) ובאורך רב יותר מהזכרים (באורך ממוצע של 1,225 מ"מ). הדקר משריץ באזור פני המים בחבורות גדולות של זכרים ונקבות.

דג זה הוא טורף של דגים אחרים, סרטנים, תמנוניים וצבי ים צעירים. הוא עצמו עלול להיטרף בידי ברקודות, מורנות וכרישים גדולים.

## קישורים חיצוניים

## הערות שוליים

קטגוריה:דקרים
קטגוריה:מגה-פאונה של האוקיינוס השקט
קטגוריה:דגי מפרץ קליפורניה
קטגוריה:בעלי חיים שתוארו ב-1868
רשארד גריפית'

**רשארד ניית'ן גריפית**' (באנגלית: **Rashard Nathan Griffith**; נולד ב-8 באוקטובר 1974) הוא כדורסלן עבר אמריקאי בגובה 2.11 מטר ששיחק בעמדת הסנטר. בעונת 1997/1998 שיחק במכבי תל אביב.

## ביוגרפיה
גריפית' נולד בשיקגו, אילינוי. בצעירותו שיחק בקבוצת קינג יגוארס בליגת התיכונים של ארצות הברית, והיה שותף לזכייתה באליפות בשנת 1993. בהמשך שיחק בקבוצת הכדורסל ויסקונסין באדג'רס  בליגת המכללות, ובתוך שנתיים שבר את שיא החסימות של המכללה. בשנת 1995 נבחר גריפית' בדראפט ה-NBA על ידי מילווקי באקס בסיבוב השני במקום ה-38, אך לא קיבל חוזה בקבוצה.

בין השנים 1995 ל-1997 שיחק בקבוצת טופאש בורסה הטורקית ובמדיה זכה באליפות; בעונת 1997/1998 שיחק במכבי תל אביב תחת המאמן וינקו ילובאץ והיה שותף לזכייה בדאבל (אליפות וגביע). לאחר מכן חזר לעוד שנתיים בטופאש בורסה.

בין השנים 2000–2002 שיחק בקינדר בולוניה. בעונתו הראשונה, עונת 2000/2001 ביורוליג זכתה הקבוצה באליפות היורוליג וגריפית' נבחר לחמישייה השנייה של העונה, בסך הכול באותה עונה זכתה בולוניה בכתר משולש. בעונה לאחר מכן פיספס גריפית'זכייה שנייה ביורוליג שנייה כשבולוניה אירחה את הפיינל פור והפסידה בגמר לפנאתינאיקוס. בתקופתו בבולניה, סבל גריפית' מפציעות והרבה לבלות על הספסל. לאחר ההצלחה שלו באירופה, בשנת 2002 רכשה אורלנדו מג'יק את זכויות הדראפט על גריפית' אך הוא מעולם לא שיחק ב-NBA.

בהמשך עבר גריפית' לטאו ויטוריה, לאחר מכן שיחק תקופה בלוטומטיקה רומא, כשהוא סוגר ממוצעים של 8 נקודות ו-7 ריבאונדים בערך בליגה האיטלקית.

לאחר מכן נדד גריפית בקבוצות נוספות, עד שבשנת 2010 פרש במדי קבוצתו האחרונה, אססופט פלוישט.

## קישורים חיצוניים

* פרופיל באתר מנהלת הליגה בכדורסל
* פרופיל באתר מכבי תל אביב
* ערן סלע, חלף עם הרוח - רשארד גריפית', אתר כדורסלע

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני מכבי תל אביב
קטגוריה:בחירות דראפט של מילווקי באקס
קטגוריה:כדורסלני טופאש בורסה
קטגוריה:כדורסלני וירטוס בולוניה
קטגוריה:כדורסלני סאסקי בסקוניה
קטגוריה:אמריקאים שנולדו ב-1974
מרטין B-26 מראודר

**מרטין B-26 מראודר** (באנגלית: **Martin B-26 Marauder**. Marauder פירושו "משחר לטרף" או "משוטט") הוא מטוס הפצצה בינוני אמריקאי, דו מנועי, שנבנה ויוצר על ידי חברת גלן ל. מרטין משנת 1941 עד 1945. שימש לראשונה בזירת האוקיינוס השקט בתקופת מלחמת העולם השנייה, כבר בתחילת 1942. המטוס שימש גם בזירה המזרח תיכונית ובזירת מערב אירופה.

אחרי הכניסה לשירות ביחידות האוויריות של צבא ארצות הברית, זכה המטוס במהרה למוניטין של "יצרן־אלמנות" ("widowmaker") בשל שִׁעוּר התאונות הגבוה בדגמים המוקדמים, במהלך המראות ונחיתות. זאת בשל הצורך להטיס את המטוס במהירויות מדויקות כדי לבצע את אלה, במיוחד בעת גישה סופית אל המסלול טרם נחיתה, כשאחד המנועים לא פועל. המהירות הרגילה של 150 מייל לשעה (241 קמ"ש) בעת גישה סופית אל המסלול, הייתה מעוררת אימה לטייסים רבים, שהיו מורגלים במהירויות גישה איטיות יותר, וכשהאטו למהירויות שמתחת למה שצוין בספר ההדרכה והשימוש, הזדקר המטוס לעיתים קרובות והתרסק.

ה-B-26 הפך לכלי טיס בטוח יותר לאחר שצוותי הטיסה הוכשרו מחדש, ולאחר שבוצעו שינויים אווירודינמיים במטוס – הגדלת מוטת הכנפיים וזווית הפגיעה  כדי לאפשר יכולת המראה טובה יותר, וכן הגדלתם של המייצב האנכי והגה הכיוון. המטוס סיים את מלחמת העולם השנייה עם שיעור האבדות הנמוך ביותר מכל מפציץ אחר של צבא ארצות הברית.

בסך הכל יוצרו 5,288 מטוסים מסוג זה בין פברואר 1941 למרץ 1945, 522 מאלה הוטסו על ידי חיל האוויר המלכותי וחיל האוויר הדרום-אפריקאי. עד העת בה נוצר חיל האוויר של ארצות הברית כשירות צבאי עצמאי נפרד מצבא ארצות הברית, בשנת 1947, כל מטוסי ה"B-26 מראודר" כבר הוצאו מהשירות. לאחר שה"מראודר" הוצא משירות, קיבל הדאגלס A-26 אינוויידר את סימול הדגם "B-26", מצב שהוביל לבלבול בין שני כלי הטיס, עד שתוקן בשנת 1965.

[ימין|ממוזער|300px|מטוסי '''B-26 מראודר''' של , מתיישרים בטור לקראת המראה ל[הפצצה אווירית|גיחת הפצצה (שנת 1944)]]

## קישורים חיצוניים

* 
* הסרט "מפציץ" (Bomber), מ-1941 – תיעוד קווי הייצור במפעל גלן ל. מרטין, בעיקר של המטוס B-26, בזמן מלחמת העולם השנייה. בארכיון הלאומי של ארצות הברית
* 

## הערות שוליים

קטגוריה:חברת גלן ל. מרטין
קטגוריה:מפציצים אמריקאיים
קטגוריה:מטוסים אמריקאיים במלחמת העולם השנייה
יחסי ערב הסעודית – שווייץ

**יחסי ערב הסעודית–שווייץ** הם היחסים הדיפלומטיים הרשמיים שבין **[[ערב הסעודית|הממלכה הערבית הסעודית]]** לבין **[[שווייץ|הקונפדרציה השווייצרית]]**.

## היסטוריה
בין הממלכה הערבית הסעודית לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין הממלכה הערבית הסעודית לבין הקונפדרציה השווייצרית הם יחסים דיפלומטיים חמים וידידותיים בעקבות היותה של ערב הסעודית פרטנרית חשובה לשווייץ במזרח התיכון.

הקשרים הראשוניים שבין שווייץ לבין חצי האי ערב נוצרו עוד לפני הקמתה של הממלכה הערבית הסעודית. במהלך המאה התשע עשרה, היה מגלה הארצות השווייצרי יוהאן לודוויג בורקהרדט אחד מהאירופאים הראשונים לבקר במכה. שווייץ וערב הסעודית כוננו את יחסיהן הדיפלומטיים בשנת 1956 בעוד שווייץ הכירה בעצמאותה של ערב הסעודית בשנת 1927, לאחר נפילתה של האימפריה העות'מאנית ואיחוד ממלכת חג'אז וסולטנות נג'ד. ב-2017 שווייץ חתמה על הסכם "כוח מגן" עם ערב הסעודית שקובע כי היא תייצג את האינטרסים שלה באיראן.

## יחסים כלכליים
ערב הסעודית היא שוק נוח להשקעה שווייצרית, חלקית בעקבות גודלו. הייצוא העיקרי של שווייץ לערב הסעודית הוא מוצרי פארמה, שעונים וזהב. ההשקעות של שווייץ בערב הסעודית החלו לגדול כאשר שווייץ הצטרפה לארגון הסחר העולמי ב-2005 והחלה ברפורמות למען התוכנית "Saudi Vision 2030". ערב הסעודית היא שותפת סחר מהגדולות של שווייץ במזרח התיכון לצד ישראל ואיחוד האמירויות הערביות. שתי המדינות חתמו על הסכמים שונים כגון: הסכם סחר חופשי, הסכם הגנה וקידום השקעות והסכם תחבורה אווירית.

## נציגויות דיפלומטיות
* ערב הסעודית מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. ערב הסעודית מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בז'נבה.
* שווייץ מיוצגת בערב הסעודית בדרג השגרירות באמצעות שגרירות רשמית שהיא מחזיקה בריאד, בירת המדינה. שווייץ מיוצגת בערב הסעודית גם בדרג הקונסולרי באמצעות קונסוליה רשמית שהיא מחזיקה בג'דה.

## שווייצרים בערב הסעודית
על פי הלשכה השווייצרית המרכזית לסטטיסטיקה, בסוף שנת 2018 התגוררו בערב הסעודית שלוש מאות עשרים ותשעה אזרחים שווייצרים.

## קישורים חיצוניים
* Bilateral relations Switzerland–Saudi Arabia, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
גיטרה צוענית

250px|ממוזער|שמאל|גיטרת ג'אז מתוצרת סלמר
**גיטרה צוענית** (או "גיטרת סלמר") היא גיטרה בעלת פתח קטן או פתח גדול בצורת D ובעלת מיתרים כסופים. הגיטרה השתרשה במוזיקה הצוענית.

## גוף
גשר הגיטרה הצוענית מזכיר גשר מנדולינה. לגיטרה יש זנב (tailpiece) וגשר שאינו מודבק לגוף הגיטרה, כפי שנהוג בגיטרה אקוסטית או קלאסית.

## היסטוריה
בשנת 1932 החברה הצרפתית "סלמר", הידועה בכלי הנשיפה שלה, שכרה את שירותיו של גיטריסט איטלקי, מריו מאקפרי, כדי לעצב גיטרות אקוסטית חדשות.

במקור ניגנו בגיטרה במועדוני הג'אז של פריז ובעיקר ב-"Hot-Club-de-France". לרוב בשתי גיטרות: אחת לניגון הסולו והשנייה  לליווי. נבנו גם גיטרות כפולות עם שני גופי התהודה גם יחד, אך הדגם נזנח עקב חוסר ביקוש.

כיום קיימות פחות מ-200 גיטרות סלמר-מאקפרי מקוריות. יש חברות ויצרנים המייצרים את הגיטרות הללו, החל מגיטרות ללימוד ועד לגיטרות מקצועיות.

## קישורים חיצוניים

 
קטגוריה:גיטרה
בריאן פולר

**בריאן פולר** (באנגלית: **Bryan Fuller**; נולד ב-27 ביולי 1969) הוא מפיק ותסריטאי טלוויזיה אמריקאי.

## ביוגרפיה

נולד בלואיסטון, שבאיידהו, ארצות הברית, לבאק ובטי פולר. חונך כקתולי. בוגר בית הספר לקולנוע של אוניברסיטת דרום קליפורניה.

במשך מספר חודשים במהלך 2008-2009 היה בצוות הכותבים והבמאים של סדרת הטלוויזיה "גיבורים".

נמצא בזוגיות עם מעצב הפנים, סקוט רוברטס.

### האשמות הטרדה מינית
ב-5 באוקטובר 2023, פורסם כי פולר מתמודד עם תביעה על הטרדה מינית. התביעה הוגשה על ידי סם ווינמן, מפיק איתו עבד, ובה נטען כי פולר עסק בהתנהגות בלתי הולמת על סט הצילומים של "Queer for Fear". ההאשמות נגד פולר כוללות התייחסות חוזרת לאוננות, בריונות ויצירת סביבת עבודה עוינת. גם פולר וגם ווינמן הם הומוסקסואלים מחוץ לארון, והם עבדו יחד על הסדרה התיעודית. ווינמן טוען שהוא פוטר מהפרויקט באוגוסט 2021, כארבעה שבועות לאחר שהתלונן על התנהלותו של פולר. התביעה מפרטת הערות מפורשות שהשמיע פולר, הכוללות התנסחות מינית בוטה. עורך דינו של פולר, בריאן פרידמן, הכחיש בתוקף את ההאשמות, וכינה אותן "פיקטיביות" ואת ויינמן כינה "שקרן פתולוגי".

## תוכניות טלוויזיה שיצר (רשימה חלקית)
* מתים במשרה חלקית (2003-2004)
* החיים על פי נד (2007-2009)
* חניבעל (2013-2015)
* מסע בין כוכבים: דיסקברי (קרדיט בלבד. פרש לפני תחילת ההפקה) (2017-)
* אלים אמריקאים (2018-)
* מסע בין כוכבים: מסעות קצרים (קרדיט בלבד. פרש לפני תחילת ההפקה) (2018–2020)
* Wonderfalls
* Mockingbird Lane

## קישורים חיצוניים

* 
## הערות שוליים

קטגוריה:מפיקים אמריקאים
קטגוריה:תסריטאי טלוויזיה אמריקאים
קטגוריה:להט"בים אמריקאים
קטגוריה:מסע בין כוכבים - אישים
קטגוריה:אמריקאים שנולדו ב-1969
יוז'ף זקריאש

**יוז'ף זקריאש** (בהונגרית: **Zakariás József**; 25 במרץ 1924 בבודפשט, הונגריה – 22 בנובמבר 1971) היה כדורגלן הונגרי ששיחק בעמדת הקשר האחורי. היה חלק מ"נבחרת הזהב" של הונגריה בשנות ה-50.

## מ.ט.ק הונגריה
יוז'ף זקריאש נולד ומת בבודפשט שבהונגריה. בשיא הקריירה שלו שיחק במועדון מ.ט.ק בודפשט. בזמן שהיה במועדון, הם היו ידועים בשם באסטייה, ואז שינו את השם ל-וורוס לובוגו. תחת המאמן מרטון בוקובי ועם קבוצה שכללה גם את נאנדור הידגקוטי, פטר פאלוטאס ומיהאי לאנטוש, זקריאש עזר ל-מ.ט.ק לזכות בשני תארים של הליגה ההונגרית, גביע הונגרי וגביע מיטרופה.

## נבחרת הונגריה

בין השנים 1949–1954 ערך זקריאש 35 הופעות בנבחרת. כאחד משחקני "נבחרת הזהב", הוא עזר להונגריה לזכות במדליית זהב אולימפית, גביע מרכז אירופה בשנת 1953 ולהביס את אנגליה פעמיים. לאחר מכן הוא עזר להונגריה להגיע לגמר גביע העולם בכדורגל 1954. במהלך גביע העולם בכדורגל 1954 שיחק בארבעה מתוך חמשת המשחקים בהם הונגריה שיחקה. התגלה כי לילה לפני הגמר בילה עם העוזרת של בית המלון בו התאכסנה נבחרת הונגריה וכתוצאה מכך זקריאש מעולם לא שיחק במדי הונגריה שוב.

## תארים
;נבחרת הונגריה
* אולימפיאדת הלסינקי (1952): מדליית זהב אולימפית
* גביע מרכז אירופה: 1953
* סגנות מונדיאל 1954
;מ.ט.ק בודפשט/באסטייה/וורוס לובוגו

* אליפות הונגריה (2): 1953, 1958
* הגביע ההונגרי: 1952
*גביע מיטרופה: 1955

## קישורים חיצוניים

קטגוריה:קשרי כדורגל הונגרים
קטגוריה:כדורגלני מ.ט.ק. בודפשט
קטגוריה:מאמני כדורגל הונגרים
קטגוריה:בודפשט: אישים
קטגוריה:כדורגלנים באולימפיאדת הלסינקי (1952)
קטגוריה:אלופים אולימפיים מהונגריה
קטגוריה:כדורגלני נבחרת הונגריה
קטגוריה:כדורגלני מונדיאל 1954
קטגוריה:הונגרים שנולדו ב-1924
קטגוריה:הונגרים שנפטרו ב-1971
דקר דו-ימי

**דַּקָּר דּוּ-יַמִּי** המכונה **דקר [[מלבר]]** (שם מדעי: *Epinephelus malabaricus*) הוא מין של דג גרם ימי מהסוג דקר שבמשפחת הדקריים. הוא מצוי סביב האזור האינדו-פסיפי ממזרח אפריקה וים סוף עד איי טונגה, אך היגר גם לים התיכון (הלבנטיני), אם כי הוא די נדיר בו. מסיבה זו הוא מכונה "דו-ימי".

זהו דקר באורך של עד 234 ס"מ, אך נפוצים יותר באורך 1 מטר ומשקל של 150 ק"ג. דקר זה בעל גוני שיש-אפור וגופו מכוסה בנקודות לבנות ושחורות. הגב כולל גם כתמים כהים ובהירים גדולים יותר. הצעירים בעלי פסים רבים יותר וכתמים חומים רבים. הדג בעל סנפירים קטנים וזנב שרירי דמוי-מניפה והראש גדול עם לסתות ומכסי זימים בולטים. הלסת מלאה שיניים חדות המופנות אחורה ומאפשרות לבעליה לתפוס בקלות טרף קטן וחלק.

כמו דגים רבים זהו דג דיכוגמי והנקבות יכולות להיהפך לזכרים מגודל וגיל מסוים. הדקרים מתרבים בהשרצה חיצונית על פני המים, בה להקות זכרים ונקבות מסתחררים יחד.

הדקר מצוי בשוניות אלמוגים, לגונות, חופי מנגרובים, מרבדי חוליות או קרקע סלעית, כרי אצות ולעיתים נצפה במים מליחים באזור האינדו-פסיפי, סביב עומק 2–150 מטר. הדקר הוא צייד של דגים קטנים ממנו, סרטנים וסילוניות שהוא תופס.

הוא נידוג למטרות מאכל, ספורט ואף מגודל לחקלאות ימית.

## קישורים חיצוניים

## הערות שוליים

## גלריה

קובץ:Epinephelus malabaricus in UShaka Sea World 1098.jpg|דקר דו-ימי באקווריום ציבורי בדובאי
קובץ:Malabar Grouper (Epinephelus malabaricus) (8502057283).jpg
קובץ:Malabar Grouper (Epinephelus malabaricus) (6103444410).jpg
קובץ:Serranidae - Epinephelus malabaricus.jpg
קובץ:Malabar grouper melb aquarium.jpg


קטגוריה:בעלי חיים שתוארו ב-1801
קטגוריה:טקסונים שתוארו בידי מרקוס אליעזר בלוך
קטגוריה:דקרים
קטגוריה:מגה-פאונה של האוקיינוס ההודי
קטגוריה:דגים במפרץ אילת
ריסקיפייד

**ריסקיפייד בע"מ** (באנגלית: **Riskified**) היא חברה ציבורית ישראלית, המספקת תוכנה כשירות (SaaS) למניעת הונאה וביטול חיוב במסחר מקוון. החברה הוקמה בסוף שנת 2012 על ידי עידו גל ואסף פלדמן.

הטכנולוגיה של ריסקיפייד משתמשת בבינה מלאכותית, ניתוח התנהגות, קישור גמיש, איתור פרוקסי ולמידת מכונה כדי לאתר ולמנוע הונאה. ריסקיפייד מגבה עסקאות מסוכנות שאושרו על ידי הטכנולוגיה שלה עם התחייבות להחזר כספי של 100% מהסכום במקרה של הונאה.

בפברואר 2016 גייסה החברה 25 מיליון דולר. ביוני 2017 גייסה החברה 33 מיליון דולר. בנובמבר 2019 גייסה 165 מיליון דולר לפי שווי של כמיליארד דולר.

ביולי 2021 החלו ניירות הערך של החברה להיסחר בבורסה לניירות ערך בניו יורק.

## קישורים חיצוניים
*  

## הערות שוליים

קטגוריה:חברות פינטק ישראליות
קטגוריה:חברות אינטרנט ישראליות
קטגוריה:תל אביב-יפו: חברות
קטגוריה:חברות ישראליות הנסחרות בבורסה לניירות ערך בניו יורק
קטגוריה:ישראל: חברות שהוקמו ב-2012
מסגד ח'מיס

**מסגד ח'מיס** (בערבית: **مسجد الخميس**, "מסג'ד אלח'מיס") הוא המסגד הראשון בבחריין שנבנה בתקופת בית אומיה על ידי עומר השני. על פי העיתון אל-ואסט  ומקורות אחרים, מינרט אחד נבנה בתקופת השושלת העויונית , והמינרט השני נבנה בתקופת השושלת העוספורית . המינרטים התאומים הזהים של מסגד ח'מיס מורגשים בקלות כשנוסעים לאורך דרך שייח' סלמן בח'מיס .

מסגד זה נחשב לאחר מהמסגדים העתיקים ביותר באזור, שכן על פי ההערכה, אבן היסוד של המסגר הונח כבר ב-692. עם זאת, כתובת שנמצאה במסגד מרמזת על תאריך ייסוד של המאה ה-11.
מאז, המסגד נבנה מחדש פעמיים ב וה-15, ואז נבנו המינרטים. מסגד ח'מיס שוחזר בחלקו לאחרונה.

## מבנה
במסגד אולם תפילה עם גג שטוח שנתמך בעמודי עץ וקשתות שנחות שנבנה על מזחי בנייה עבים ב.

האסלאם הופץ בבחריין ב כאשר מוחמד שלח את שליחו אל-עלאא אל-חדרמי  לנזוף במושל קטר ובחריין של אותה תקופה, מונזיר בן סאווא א-תמימי .

## לוח המחראב
לוח המחראב היה לוח מאבן גיר, בצורת מחראב. הלוח התגלה במהלך עבודות שיקום במסגד ועל פי ההערכות מקורו ב. כתובות של שני פסוקים מהקוראן קיימים על הלוח, סורת אל-אנביאא', פסוקים 34–35, המשמשים בדרך כלל על מצבות קבורה.

## קישורים חיצוניים

## הערות שוליים

קטגוריה:בחריין: דת
קטגוריה:בחריין: מבנים
ח'מיס
וינקו ילובאץ

**וינקו ילובאץ** (בקרואטית: **Vinko Jelovac**; נולד ב-18 בספטמבר 1948) הוא כדורסלן עבר ומאמן כדורסל קרואטי-סלובני, בגובה 2.08 מטר, ששיחק בעמדת הסנטר. בעונת 1997/1998 אימן את מכבי תל אביב. בשנת 2012 נבחר להיכל התהילה של הספורטאים הסלובנים .

## ביוגרפיה
ילובאץ נולד בפאזין, הרפובליקה הסוציאליסטית של קרואטיה, יוגוסלביה. הוא שיחק לאורך כל הקריירה שלו באולימפיה ליובליאנה. בשנים 1973 ו-1974 נבחר לספורטאי השנה הסלובני, כן באותן שנים השתתף במשחק האולסטאר של פיב"א . בשנת 1970 היה שותף לזכיית קבוצתו באליפות הליגה היוגוסלבית בכדורסל.

ילובאץ שיחק במדי נבחרת יוגוסלביה בכדורסל, והשתתף באולימפיאדת 1972 ובאולימפיאדת 1976 (מדליית כסף). זכה עם הנבחרת במדליית זהב באליפות העולם בכדורסל 1970 ובמדליית כסף באליפות העולם בכדורסל 1974. כמו כן זכה במדליית זהב עם הנבחרת בטורנירים אליפות אירופה בכדורסל 1973, אליפות אירופה בכדורסל 1975 ואליפות אירופה בכדורסל 1977 ובמדליית זהב באליפות 1971 של משחקי הים התיכון.

לאחר פרישתו הפך למאמן כדורסל, בעונת 1997/1998 אימן את מכבי תל אביב והיה שותף לזכייה בדאבל (אליפות וגביע). לאחר שעזב את מכבי תל אביב חתם בציבונה זאגרב, אך פוטר לאחר שנה וחודשיים בעקבות ארבעה הפסדים רצופים. לאחר מכן אימן בק.ק ספליט.

## קישורים חיצוניים

* פרופיל מאמן באתר מנהלת הליגה בכדורסל

## הערות שוליים

קטגוריה:מאמני מכבי תל אביב בכדורסל
קטגוריה:כדורסלני אולימפיה ליובליאנה
קטגוריה:כדורסלנים יוגוסלבים
קטגוריה:מאמני כדורסל קרואטים
קטגוריה:מאמנים שזכו בגביע המדינה בכדורסל
קטגוריה:מאמנים שזכו באליפות ישראל בכדורסל
קטגוריה:ילידי 1948
קטגוריה:מאמני כדורסל סלובנים
יחסי המלדיביים–שווייץ

**יחסי המלדיביים–שווייץ** הם היחסים הדיפלומטיים הרשמיים שבין **[[המלדיביים|רפובליקת המלדיביים]]** לבין **[[שווייץ|הקונפדרציה השווייצרית]]**.

## היסטוריה
בין רפובליקת המלדיביים לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין רפובליקת המלדיביים לבין הקונפדרציה השווייצרית הם יחסים טובים וידידותיים אך אינם קרובים במיוחד. המלדיביים מהווים בעיקר יעד תיירותי עבור שווייץ ושווייצרים רבים מגיעים לשם בחופשות.

החל משנת 1887 ועד העצמאות בשנת 1965, המלדיביים היו פרוטקטורט בריטי. שווייץ הכירה בעצמאותה של המדינה ב-1965 באופן מידי. היחסים הדיפלומטיים שבין שתי המדינות כוננו לראשונה בשנת 1981 והשגרירות השווייצרית בסרי לנקה הואמנה על המלדיביים. השגריר המלדיבי לשווייץ ממוקם בז'נבה והוא מתפקד ראשית כשגריר לארגונים בינלאומיים ורק אחר כך כשגריר לשווייץ (ובכך הדרג הוא קונסולרי בלבד). השגרירות המלדיבית לארגונים בינלאומיים אמונה על שווייץ מאז שנת 2010.

משלחת שווייצרית השקיפה על הבחירות לנשיאות שנערכו במלדיביים ב-2013 על מנת למנוע שחיתות.

## יחסים כלכליים
היחסים הכלכליים שבין שתי המדינות נשלטים על ידי התיירים הנכנסים למלדיביים משווייץ ושווי הביקורים שלהם במלדיביים מוערך מדי שנה כ-50 מיליון פרנק שווייצרי. הסחר הבילטרלי שבין חברות פרטיות הוא צנוע ונע באזור 10 מיליון פרנקים שווייצריים מדי שנה.

## שווייצרים במלדיביים
בשנת 2014 התגוררו במלדיביים ארבעים ותשעה אזרחים שווייצרים, על פי הלשכה השווייצרית המרכזית לסטטיסטיקה. נוכחות שווייצרית תמיד יש במלדיביים עקב העובדה שהיא מדינת תיירות.

## נציגויות דיפלומטיות
* המלדיביים אינה מיוצגת בשווייץ בדרג השגרירות. המלדיביים מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה.
* שווייץ אינה מיוצגת במלדיביים, הן בדרג השגרירות והן בדרג הקונסולרי. שווייץ האמינה את שגרירותה שבקולומבו, בירת סרי לנקה, על המלדיביים.

## קישורים חיצוניים
* Bilateral relations Switzerland–Maldives, אתר משרד החוץ של שווייץ

קטגוריה:ערכים ללא קטגוריות פיזיות - יחסי חוץ
קפיטליזם מאוחר

**קפיטליזם מאוחר** (באנגלית: **Late capitalism** או **Late-stage capitalism**) הוא מונח, שנטבע על ידי הכלכלן הגרמני ורנר זומבארט בתחילת המאה העשרים. משנת 2016 הפך לביטוי נפוץ המתאר מצבים אבסורדיים, משברים, עוולות וחוסר שוויון בחברה קפיטליסטית.

השימוש בביטוי גבר משנת 1975, עם פרסום הספר "קפיטליזם מאוחר" של הכלכלן ארנסט מנדל. בספרו מתאר מנדל שינויים משמעותיים שהתרחשו בשיטה הקפיטליסטית לאחר מלחמת העולם השנייה, וטוען כי ישנם גבולות להתפתחות הקפיטליזם.

## תולדות המונח
המונח "קפיטליזם מאוחר" נטבע על ידי הכלכלן הגרמני ורנר זומבארט בספרו "הקפיטליזם המודרני" משנת 1902 ובספריו שראו אור לאחר מכן. זומבארט מחלק את הקפיטליזם לשלבים היסטוריים שונים, והביטוי "קפיטליזם מאוחר" בכתביו מתאר למעשה את הקפיטליזם הבורגני מתחילת המאה ה-20 ואילך.

כלכלנים סוציאליסטים באירופה הרבו להשתמש במונח זה בשנות השלושים והארבעים כדי לתאר את מה שנראה על פי השקפתם ככישלון הקפיטליזם. לאחר מלחמת העולם השנייה האמינו כלכלנים רבים, בהם ג'וזף שומפטר ופול סמואלסון, כי סופו של הקפיטליזם קרב, בגלל הצטברותם של משברים כלכליים שנראו כבלתי ניתנים לפתרון. רודולף הילפרדינג השתמש בכתביו בביטוי דומה, "השלב האחרון של הקפיטליזם".

השימוש במונח נמשך בשנות השישים ובשנות השבעים בדיונים בנושאי כלכלה. לעיתים הקפיטליזם המאוחר כונה "נאו-קפיטליזם". המונח תיאר את מצב הקפיטליזם שלאחר מלחמת העולם השנייה בפרסומיהם של כלכלנים מאסכולת פרנקפורט, בהם תאודור אדורנו. גם ז'אק דרידה, יורגן הברמאס והרברט מרקוזה עשו בו שימוש.

עמנואל ולרשטיין היה ממבקריו הבולטים של הקפיטליזם המאוחר, וסבר כי יש להחליפו בשיטה אחרת. דעות דומות הושמעו על ידי פרדריק ג'יימסון, רודולף הילפרדינג ואלכסנדר קוז'ב. בכתביהם מתואר הקפיטליזם המאוחר כמערכת כלכלית המשלבת התקדמות טכנולוגית, ריכוז ההון הפיננסי, פוסט-פורדיזם ופער כלכלי הולך וגדל בין עשירים לעניים.

## בתרבות הפופולרית
משנת 2016 הפך "קפיטליזם מאוחר" לביטוי נפוץ. מאמר מ-2017 בכתב העת The Atlantic נושא את הכותרת "מדוע הביטוי 'קפיטליזם מאוחר' נמצא פתאום בכל מקום".

דמות מתוך ספר של תומאס פינצ'ון אומרת: "קפיטליזם מאוחר הוא תרמית פירמידה בקנה מידה עולמי... זה גורם לפראיירים להאמין שהכל יימשך כך לנצח."

השימוש הרווח במונח זה הוא שימוש ביקורתי המצביע על פגמים בשיטה הקפיטליסטית הפוגעים באיכות החיים, תוך הבעת דעה שמצב זה לא יוכל להימשך לעד, בטענה שהוא יוצר בעיות שהולכות וגדלות ונראות בלתי ניתנות לפתרון.

## לקריאה נוספת

* ערן פישר, קפיטליזם בעידן של התקשורת הדיגיטלית: הכלכלה החדשה ושיח הטכנולוגיה, תל אביב, רסלינג, 2011.
* מריאנה מצוקאטו, **כלכלת משימה**, הקיבוץ המאוחד, 2023.

## קישורים חיצוניים
* 
* 
*  

## הערות שוליים

*
קטגוריה:ריבוד ואי שוויון
קטגוריה:כלכלה פוליטית
יחסי שווייץ–תימן

**יחסי שווייץ–תימן** הם היחסים הדיפלומטיים הרשמיים שבין **[[שווייץ|הקונפדרציה השווייצרית]]** לבין **[[תימן|הרפובליקה התימנית]]**.

## היסטוריה
בין הרפובליקה התימנית לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים שבין הרפובליקה התימנית לבין הקונפדרציה השווייצרית הם יחסים המתבססים בעיקר על סיוע הומניטרי לתימן אשר מצויה במלחמת אזרחים.

עד איחוד תימן בשנת 1990, שווייץ הכירה גם בצפון תימן (בשנת 1948) וגם בדרום תימן (בשנת 1967) וכוננה יחסים דיפלומטיים רשמיים עם הצפון ב-1972 ועם הדרום ב-1973. לאחר האיחוד, ראתה שווייץ ברפובליקה התימנית כיורשת של שתי המדינות ולפיכך כל ההסכמים שנחתמו נשארו על כנם אם היו עוד רלוונטיים.

מאז 1990 נחתמו בין שתי המדינות הסכמים בילטרליים שונים בנושאים: תחבורה אווירית, שיתוף פעולה טכנולוגי והסכמי חוב. שווייץ תומכת בתהליך השלום שמקדם ארגון האומות המאוחדות בתימן.

## שווייצרים בתימן
בסוף שנת 2018 התגוררו בתימן שמונה אזרחים שווייצרים, על פי הלשכה השווייצרית המרכזית לסטטיסטיקה.

## נציגויות דיפלומטיות
* תימן אינה מיוצגת בשווייץ בדרג השגרירות. תימן מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה.
* שווייץ אינה מיוצגת בתימן בדרג השגרירות. שווייץ מיוצגת בתימן בדרג הקונסולרי באמצעות קונסוליה רשמית שהיא מחזיקה בצנעא, בירת המדינה. שווייץ האמינה את שגרירותה שבמסקט, בירת עומאן הסמוכה, על תימן.

## קישורים חיצוניים
* Bilateral relations Switzerland–Yemen, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
סוזי אסמן

**סוזאן "סוזי" אסמן** (באנגלית: **Susan "Susie" Essman**; נולדה ב-31 במאי 1955) היא סטנדאפיסטית, שחקנית ומדבבת יהודייה-אמריקאית. ידועה במיוחד בגילום דמותה של "סוזי גרין" בסדרה "תרגיע".

## ביוגרפיה
אסמן נולדה ברובע הברונקס בעיר ניו יורק למשפחה יהודית וגדלה במאונט ורנון במדינת ניו יורק. אביה לאונרד היה רופא ואמה זורה פרופסור לשפה הרוסית במכללת שרה לורנס. אסמן נולדה כבת השלישית מתוך ארבעה אחים. בוגרת אוניברסיטת המדינה של ניו יורק בפרצ'ס (SUNY Purchase College).

אסמן נישאה בשנת 2008 בגיל 53 לסוכן נדל"ן בשם ג'ון הארדר.

## קריירה
אסמן הופיעה במועדוני סטנד-אפ במשך כ-30 שנה ובמסגרת זאת הכירה את לארי דייוויד. בשנת 1989 השתתפה כאורחת בתוכניתו של ג'וני קארסון. חלק גדול מההומר שלה נוגע למוצאה היהודי. בשנת 1992 קיבלה תוכנית של חצי שעה בקומדי סנטרל. אסמן ערכה את הופעת הבכורה שלה כסטנדאפיסטית בבריטניה במסגרת פסטיבל הקומדיה ניוברי בשנת 2007.

היא החלה בקריירת המשחק שלה בשני תפקידים קטנים:האחד בסרט "קרוקודיל דנדי 2" והשני בסרט "פאנצ'ליין". שני הסרטים יצאו בשנת 1988. תפקידה הידוע ביותר כשחקנית הוא של סוזי גרין בסדרה תרגיע, רעייתו הוולגרית של ג'ף גרין סוכנו של לארי דייוויד, המגולם על ידי ג'ף גרלין. היא נוטה לגדף את בעלה ולהתייחס למשקלו העודף.

אסמן דיבבה בקומדיית הבובות "שיחות מלוכלכות". היא השתתפה מדי פעם בתוכנית האירוח הקומית-סאטירית "הדיילי שואו". היא דיבבה את הדמות מטינס החתולה בסרט "בולט" בשנת 2008, ובספין אוף של הסרט שיצא שנה אחרי. בשנת 2009 הוציאה את ספרה What Would Susie Say?: Bullsh*t Wisdom About Love, Life and Comedy.

פרסמה ספר בשם "מה סוזי הייתה אומרת: בולשיט על חכמה, אהבה וקומדיה" (What Would Susie Say: Bullshit Wisdom About Love, Life and Comedy) ב-2009 בהוצאת סיימון ושוסטר.

## פילמוגרפיה
### קולנוע

### טלוויזיה

## קישורים חיצוניים

* 

* 
* 

## הערות שוליים

קטגוריה:שחקניות קולנוע וטלוויזיה יהודיות אמריקאיות
קטגוריה:סטנדאפיסטיות יהודיות אמריקאיות
קטגוריה:מדבבות יהודיות אמריקאיות
קטגוריה:בוגרות אוניברסיטת המדינה של ניו יורק בפרצ'ס
קטגוריה:בוגרי אוניברסיטת המדינה של ניו יורק בפרצ'ס
קטגוריה:אמריקאיות שנולדו ב-1955
קטגוריה:אמריקאים שנולדו ב-1955
יחסי סינגפור–שווייץ

**יחסי סינגפור–שווייץ** הם היחסים הדיפלומטיים הרשמיים שבין **[[סינגפור|רפובליקת סינגפור]]** לבין **[[שווייץ|הקונפדרציה השווייצרית]]**.

## היסטוריה
בין רפובליקת סינגפור לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין רפובליקת סינגפור לבין הקונפדרציה השווייצרית הם יחסים דיפלומטיים ידידותיים שמלאים בשיתופי פעולה בתחומים כלכליים, חינוכיים ופיננסיים. בין שתי המדינות דמיון רב מבחינת שיטה כלכלית.

שווייץ וסינגפור כוננו לראשונה את יחסיהן הדיפלומטיים בשנת 1967. יחסי המסחר שבין שווייץ לאזור סינגפור החלו בין השנים 1835–1839.

הצהרת ידידות בין שתי המדינות נחתמה במאי 2014 על מנת לחזק את הקשרים הקיימים. ההצהרה כללה שיפור של השיח הפוליטי השותף והיא מעודדת שיתוף פעולה קרוב הרבה יותר בתחומים: כלכלה, פיננסים, מחקר והשקעות בין שתי המדינות שנחשבות למדינות הקפיטליסטיות ביותר בעולם על פי מדד החירות.

שווייץ וסינגפור התחייבו ליצור דיאלוג משותף בנושאים פיננסיים באפריל 2015.

מאז 2015 מתקיימת בין שתי המדינות תוכנית חינוכית משותפת של חילופי תלמידים.

## יחסים כלכליים
סינגפור היא שותפת הסחר החשובה ביותר של שווייץ באזור דרום-מזרח אסיה. לאחר חתימת הסכם הסחר החופשי בין המדינה לבין איגוד הסחר החופשי האירופי בשנת 2003 (שהיה ההסכם הראשון של הארגון עם מדינה אסייתית), גדלו היקפי שיתופי הפעולה הכלכליים בין שתי המדינות והסחר צמח בהתאמה.

המרכז העסקי השווייצרי והוועדה הקבועה השווייצרית–אסייתית מספקות תמיכה לארבע מאות חברות שונות שפועלות בסינגפור. המרכז העסקי השווייצרי פועל גם באינדונזיה, וייטנאם ומלזיה הסמוכות והעניות יותר. מספר רב של חברות מחזיקות משרדים אזוריים בסינגפור ושתי המדינות מקדמות גם את התיירות האחת אצל השנייה.

## שווייצרים בסינגפור
על פי הלשכה השווייצרית המרכזית לסטטיסטיקה, בסוף שנת 2017 התגוררו בסינגפור שלושת אלפים מאתיים וחמישים אזרחים שווייצרים.

## נציגויות דיפלומטיות
* שווייץ מיוצגת בסינגפור בדרג השגרירות באמצעות שגרירות רשמית שהיא מחזיקה בעיר המדינה.
* סינגפור אינה מיוצגת בשווייץ בדרג השגרירות. סינגפור מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה.

## קישורים חיצוניים
* Bilateral relations Switzerland–Singapore, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
יובל דיין (תסריטאי)

**יובל שמעון דיין** (נולד ב-4 באפריל 1968) הוא יועץ אסטרטגי ותסריטאי ישראלי. בשנות ה-90 חזר בתשובה והפך לאחד ממנהיגי תנועת התשובה בחסידות ברסלב, עד 2016, אז יצא בשאלה.

## ביוגרפיה
נולד ביישוב דקלה ליעקב (אח של תיקי דיין) וליעל דיין, משפחה חילונית.

כשהיה בן 12 עברה המשפחה לרמת גן. למד בתיכון בליך והיה חבר בתנועת הנוער "הצופים העבריים".

למד קולנוע בבית הספר סם שפיגל לקולנוע ולטלוויזיה, ועבד כתסריטאי בערוץ הילדים ובערוץ 2. במהלך לימודיו חלק דירת שותפים עם נועה ירון, והם היו זוג. הם החלו יחד תהליך של חזרה בתשובה במהלכו נפרדו, אך לבסוף התחתנו והתקרבו יחד לחסידות ברסלב. הם התגוררו 16 שנים ברמת בית שמש ונולדו להם שבעה ילדים.

בשנת 2007 יצא לאור הספר "מקימי" מאת נועה ירון דיין, שיובל היה שותף לתהליך כתיבתו. ב-2013 יצר (לצד נועה ירון דיין, תמר מרום ורם נהרי) את סדרת הטלוויזיה "מקימי" ששודרה ב-HOT3. הסדרה היא עיבוד לספר המבוסס על סיפור התקרבותם המשותפת אל הדת ותהליך חזרתם בתשובה. גיבורת הסדרה היא עלמה, מנחת טלוויזיה ושדרנית רדיו, שמואסת בהצלחתה ובחיים החילוניים, ומוצאת משמעות בחסידות ברסלב.

בשנת 2000 הקים את מרכז התהוות בתל אביב שם עסק בהעברת שיעורי תורה וקבלה ובמתן הרצאות ובין השאר לקח חלק בתהליך החזרה בתשובה של לינור אברג'יל ואיה קרמרמן.

במקביל שימש כמנטור וכיועץ אסטרטגי בין השאר לחברות אורקל, טמפו משקאות ו-WeWork.

ב-2014 השתתף לצד אשתו בסדרה "6 אימהות".

בשנת 2016 החל תהליך של יציאה בשאלה, וב-2018 הוא ואשתו נועה התגרשו.

ב-2019 החל שידור הסדרה "יס מן" בהנחיית חנוך דאום, שבה השתתפו יובל ונועה ירון דיין.

ביולי 2021 התחתן בשנית עם בת זוגו, סיוון. ביולי 2025 השניים נפרדו .

כיום הוא מעביר סדנאות כתיבה, ושותף בחברה העוסקת במסחר אינטרנטי ושיווק דיגיטלי.

## קישורים חיצוניים

* שיעורים של הרב יובל דיין באתר "שורשים"
* 
* 
* 
* 
*
*

## הערות שוליים

קטגוריה:חוזרים בתשובה
קטגוריה:יוצאים בשאלה
קטגוריה:תסריטאים ישראלים
קטגוריה:בוגרי בית הספר סם שפיגל לקולנוע ולטלוויזיה
קטגוריה:בוגרי תיכון בליך
קטגוריה:בוגרי תנועת הצופים בישראל
קטגוריה:משתתפי יס מן
קטגוריה:ישראלים שנולדו ב-1968
ג'ו קולדוול

**ג'ו לואיס קולדוול** (באנגלית: **Joe Louis Caldwell**; נולד ב-1 בנובמבר 1941) הוא כדורסלן עבר אמריקאי, אשר שיחק בליגות ה-NBA וה-ABA בין השנים 1964–1974. השתתף פעמיים במשחק האולסטאר של ה-NBA ופעמיים במשחק האולסטאר של ה-ABA, וממוצעיו הכוללים בשתי הליגות הם 16.1 נקודות, 5.3 ריבאונדים, 3.4 אסיסטים ו-2.1 חטיפות למשחק. נודע בכינוי "Jumpin' Joe" ("ג'ו המקפץ") בשל יכולות הניתור שלו.

סבו של מרווין באגלי, אשר נבחר במקום השני של דראפט ה-NBA 2018 ומשחק בסקרמנטו קינגס.

## נעורים וקריירת מכללות
קולדוול נולד וגדל בטקסס סיטי אשר על יד יוסטון, טקסס. בגיל 6 היה עד לאסון טקסס סיטי, בו נספו כ-580 אנשים, אך משפחתו לא נפגעה. בשנת 1956 עבר עם אחותו להתגורר בלוס אנג'לס, קליפורניה.

בין השנים 1960–1964 למד קולדוול באוניברסיטת המדינה של אריזונה ("אריזונה סטייט"), וב-3 עונותיו בקבוצת הכדורסל שלה קלע 18.3 נקודות ואסף 11.2 ריבאונדים בממוצע למשחק. בעונת 1962/1963 הוביל את הקבוצה לרבע גמר טורניר אליפות המכללות (NCAA Elite Eight) בפעם השנייה בלבד בתולדותיה, לאחר שגברה בשמינית הגמר על UCLA, בה שיחקו וולט הזארד וגייל גודריץ'.

## נבחרת ארצות הברית
בקיץ 1964 השתתף קולדוול בטורניר הכדורסל של אולימפיאדת טוקיו כשחקן נבחרת ארצות הברית, אשר ניצחה בכל תשעת משחקיה בהפרש ממוצע של כ-30 נקודות וזכתה במדליית הזהב. לאורך הטורניר היה קולדוול הקלעי הרביעי של נבחרתו, עם ממוצע של 9.0 נקודות למשחק. במשחק הגמר מול נבחרת ברית המועצות קלע 14 נקודות, בניצחון ארצות הברית בתוצאה 73–59.

## קריירה מקצועית
בדראפט ה-NBA 1964 נלקח קולדוול על ידי דטרויט פיסטונס בבחירה השנייה, אחרי חברו לנבחרת ארצות הברית ג'ים בארנס אשר נבחר ראשון. לאחר כעונה וחצי בדטרויט, בהן קלע 10.7 נקודות בממוצע למשחק, נשלח בטרייד לסנט לואיס הוקס בתמורה לג'ון בארנהיל. בעונת , בה עבר המועדון לאטלנטה ושינה את שמו ל"אטלנטה הוקס", השתתף קולדוול לראשונה במשחק האולסטאר של ה-NBA, לצד חברו לקבוצה לו הדסון. בעונה העוקבת קלע שיא קריירה ב-NBA של 21.1 נקודות בממוצע למשחק, והשתתף בשנית במשחק האולסטאר לצידם של הדסון וביל ברידג'ס. ב-4 מתוך 5 עונותיו עם ההוקס העפילה הקבוצה לגמר האזור המערבי, אך בכל המקרים הפסידה והודחה.

בשנת 1970, לאחר 6 עונות ב-NBA, עבר קולדוול לשחק בקבוצת קרוליינה קוגרס מליגת ה-ABA. ב-5 בפברואר 1951 קלע שיא קריירה של 56 נקודות במשחק מול קנטקי קולונלס. ב-5 עונותיו עם הקוגרס (אשר הפכו בשנת 1974 ל"ספיריטס אוף סנט לואיס") רשם ממוצעים של 17.5 נקודות, 5.6 ריבאונדים ו-4.4 אסיסטים למשחק, ונבחר פעמיים למשחק האולסטאר של ה-ABA. בעונות 1973 ו-1975 העפילה הקבוצה לגמר האזור המזרחי, ובשתי הפעמים הודחה מול הקולונלס. קולדוול הוא השחקן המוביל בתולדות קבוצת קרוליינה/סנט לואיס בסך נקודות (5,492), אסיסטים (1,390) וחטיפות (385) בקריירה.

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:כדורסלנים אפרו-אמריקאים
קטגוריה:טקסס: כדורסלנים
קטגוריה:כדורסלני אוניברסיטת המדינה של אריזונה
קטגוריה:בחירות דראפט של דטרויט פיסטונס
קטגוריה:כדורסלני דטרויט פיסטונס
קטגוריה:כדורסלני סנט לואיס הוקס
קטגוריה:כדורסלני אטלנטה הוקס
קטגוריה:כדורסלני ליגת ה-ABA
קטגוריה:משתתפי משחק האולסטאר של ה-NBA
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:כדורסלנים באולימפיאדת טוקיו (1964)
קטגוריה:אלופים אולימפיים אמריקאים: כדורסל
קטגוריה:אמריקאים שנולדו ב-1941
מפרצון בולבאבריה

**מפרצון בולבאבריה** (באנגלית: **Bolbabria Cove**; בבולגרית: **залив Болбабрия**) הוא מפרצון בחוף המערבי של האי לייז' בארכיפלג פאלמר, שבאנטארקטיקה.

רוחב פתחו של המפרצון 2 קילומטרים והוא חודר לפנים האי 1.85 קילומטרים.

פתחו של המפרץ נמצא מצפון לנקודת דיסיליצה ודרומית לקצה המערבי של גבעת בומונט.

קרחון זבלסורד נשפך אל המפרצון.

## היסטוריה
### גילוי ומיפוי המפרצון

הקרחון מופה לראשונה על ידי סוקרים בריטיים בשנת 1978.

### מקור השם

המפרצון נקרא על שם היישוב התראקי הקדום בולבאבריה שהיה במערב בולגריה.

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת
* הגאזט האנטארקטי הבולגרי 

## קישורים חיצוניים
* מפרצון בולבאבריה באתר הגאזט האנטארקטי של ממשלת אוסטרליה
* מפרצון בולבאבריה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור המפרצון, וסימון מיקום האתרים סביבו באתר copernix

## הערות שוליים

קטגוריה:בולגריה באנטארקטיקה
בולבאבריה
לאם קור-וואן

**לאם קור-וואן** (בסינית מסורתית: **林過雲**; נולד ב-22 ביוני 1955) הוא רוצח סדרתי, קניבל ונקרופיל, אחד משני הרוצחים הסדרתיים שנלכדו בהונג קונג (יחד עם לאם קווק-וואי). ידוע בכינויים "רוצח הצנצנות" ("The Jars Murderer") ו"רוצח הלילה הגשום" ("The Rainy Night butcher"). הוא הורשע בארבעה מקרי רצח, כשהוא רוצח על ידי חניקה בחוט חשמל. הוא נידון לעונש מוות, שהומר לאחר שנה וארבעה חודשים למאסר עולם.

## מעשי הרצח
קור-וואן היה עובד כנהג מונית. בלילות הוא היה מעלה נוסעות למונית שלו, חונק אותן למוות באמצעות חוט חשמל, מביא אותן לביתו ומבתר אותן. הוא חלק חדר עם אחיו, שלא היה מודע למעשיו משום שלאם היה עובד במשמרות לילה ומבתר את הגופות במהלך היום, כשהבית היה ריק. הוא קיבל את הכינוי "רוצח הלילה הגשום" משום שהתקפותיו התרחשו בעיקר בלילות גשומים.

קור-וואן היה אוגר את איברי הקורבנות במכלי טאפרוור, וכך קיבל את הכינוי "רוצח הצנצנות". כמו כן היה מצלם רבות את הגופות ואת האיברים המבותרים, ואף צילם את עצמו במהלך אקט נקרופילי עם הקורבן הרביעי שלו.

קור-וואן היה מפזר את הגופות המבותרות בעזרת המונית שלו ברחבי הטריטוריות החדשות והאי הונג קונג.

## הקורבנות
ב-12 בפברואר 1982 מצאו עובדים בבניית גשרים ראש של אישה צף בנהר שינג-מון. לאחר מכן נמצאו גם הרגליים, וביום שלמחרת נמצאו גם הזרועות. הגופה התבררה כצ'אן פונג-לאן, צעירה בת 21.

שלוש הגופות האחרות נמצאו יחדיו, מבותרות בתוך שקי אורז אטומים. הגופות התבררו כשייכות לשלוש נשים: צ'אן וואן-קיט, בת 31; ליאנג סאו-וואן, בת 29, ולונג וואי-סאם, בת 17. הקורבנות זוהו על ידי עובדי אוניברסיטת הונג קונג, שהשתמשו בקרני רנטגן על מנת לזהות את הגופות דרך קווי הגולגולת ומבנה השיניים.

## לכידתו
ב-17 באוגוסט 1982 הלך קור-וואן לחנות קודאק בקאולון, וביקש לפתח פילם ובו תמונות של הגופות המבותרות. מנהל החנות זימן שוטרים, והם עצרו את קור-וואן. תחילה הוא ניסה לשכנע אותם שהתמונות שייכות לחבר שלו, אך השוטרים הלכו לבצע חיפוש בביתו.

בתוך ארגז תחמושת ישן בביתו נמצאו מכלי טאפרוור מלאים בפורמלין ובהם איברי מין של שלוש נשים. כמו כן נמצאו בדירתו ציוד כירורגי לנתיחת גופות ואלפי תמונות ובהן תמונות של גופות ואיברים בשלבי ביתור שונים וכן תמונות תקריב של איברי מין נשיים.

## המשפט
ב-24 במרץ 1983, בפגישה עם פסיכיאטר בטרם המשפט, סיפר קור-וואן כי אכל חלק מהמעי של אחת הקורבנות. הפסיכיאטר סיכם כי קור-וואן היה אובססיבי לאיברי מין נשיים, אך סקרנותו, אף על פי שהייתה לה מרכיב מיני, לא הונעה על ידי תאווה, וכי לטענתו "אלוהים הוא זה שאמר לו להרוג את הקורבנות".

ב-8 באפריל 1983, חבר מושבעים של שבעה אנשים מצא את קור-וואן אשם בארבעת מקרי הרצח, והוא נידון מוות בתלייה. ב-29 באוגוסט 1984 הומתק עונש המוות למאסר עולם, אותו הוא מרצה בכלא שק פיק.

## בתרבות
בשנת 1992 הופק הסרט "ד"ר לאמב", המבוסס על סיפורו של קור-וואן.

בשנת 1994 הופק הסרט "Underground Banker", המציג סיטואציה בה קור-וואן יוצא מהכלא.

## ראו גם
* המפלצת מפירנצה

## קישורים חיצוניים
* פרופיל, באתר "Murderpedia"

## הערות שוליים

קטגוריה:רוצחים סדרתיים
קטגוריה:הונג קונג: אישים
קטגוריה:נקרופילים
קטגוריה:סינים שנולדו ב-1955
מרכז טאי לאם לנשים

**מרכז טאי לאם לנשים** הוא בית סוהר באבטחה מרבית לנשים, היחיד מסוגו בהונג קונג. הוא ממוקם בטואן מאן, ומופעל על ידי שירותי הכליאה של הונג קונג.

הכלא הוקם בשנת 1969, וכיום הוא בעל קיבולת של 391 אסירות.

החל משנת 1992 שוכנו בכלא מהגרות לא-חוקיות, והוא היה בתפוסה של למעלה מ-60% מהקיבולת הרשמית, כשבאחת ההזדמנויות נספרו בכלא 817 אסירות, כשהקיבולת הרשמית שלו הייתה 278 אסירות.

משנת 1997 היו רק שני סוהרים גברים בקשר עם האסירות: המנהל הטכני של בית הסוהר והנציב העליון של בית הסוהר.

ב-12 באפריל 1971, סוהרת הותקפה על ידי חמש אסירות, ונפצעה קשה.

## קישורים חיצוניים
* 

## הערות שוליים

קטגוריה:הונג קונג: מבנים
קטגוריה:בתי סוהר לנשים
קטגוריה:אסיה: בתי סוהר
קטגוריה:נשים בהונג קונג
נקודת דיסיליצה

**נקודת דיסיליצה** (באנגלית: **Disilitsa Point**; בבולגרית: **нос Дисилица**) היא לשון יבשה סלעית בקצה הדרומי של הכניסה למפרצון בולבאבריה, ובקצה הצפוני של הכניסה למפרצון ואפה בחוף המערבי של האי לייז' בארכיפלג פאלמר, שבאנטארקטיקה. 

לשון היבשה ממוקמת 1.65 קילומטרים צפונית - צפונית-מזרחית לנקודת פולז'אן, ו-5.9 קילומטרים דרומית-מערבית לנקודת בברש. 

## היסטוריה
### מיפוי לשון היבשה

הקרחון מופה לראשונה על ידי סוקרים בריטיים בשנת 1978.

### מקור השם

הנקודה נקראת על שם פסגת דיסיליצה בהר פירין שבבולגריה. 

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת
* הגאזט האנטארקטי הבולגרי 

## קישורים חיצוניים

* נקודת דיסיליצה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הנקודה, וסימון מיקום האתרים סביבו באתר copernix

## הערות שוליים

קטגוריה:בולגריה באנטארקטיקה
דיסיליצה
גיתית פישר

**גיתית פישר** (נולדה ב־26 בדצמבר 1985) היא קומיקאית, שחקנית, תסריטאית, מחזאית וכוכבת רשת ישראלית.

## ביוגרפיה
פישר נולדה ברמת גן, וכשהייתה בת שמונה עברה עם משפחתה לצור יגאל. למדה במגמת התיאטרון בתיכון עמי אסף בית ברל.

שירתה בחיל התותחנים, תחילה כמדריכת תותחנים במחנה שבטה ולאחר מכן בבית התותחן.

לאחר שירותה הצבאי למדה בבית הספר למשחק "בית צבי".

פרצה לתודעה הישראלית בשנת 2015, כשפרסמה שורת סרטונים ויראליים בדמות אישה בשם "תותית" בפלטפורמות הרשת YouTube ו־Facebook, שזכו להצלחה רבה ואף כיכבה עם דמות זו בפרסומת למותג התחבושות ההיגייניות Kotex. לאחר מכן השתתפה באופן קבוע בתוכנית ״זה המצב״ ברשת 13.

בשנים 2015–2016 שיחקה וכתבה בפינה קבועה בתוכנית ״היום בלילה עם גורי אלפי״ בקשת 12.

בשנת 2017 הפכה למשתתפת קבועה וכותבת בתוכנית ״טלוויזיה מהעתיד״ ברשת 13. באותה שנה החלה גם לדבב בסיטקום המדע הבדיוני "הכלום הגדול" בערוץ KidZ של yes.

בשנת 2019 יצרה את הסדרה "זאת וזאתי" ברשת 13 עם חן רוטמן ואושרית סרוסי. בשנת 2019 שיחקה בתפקיד ראשי בסדרה "בצפר" (בדמותן של יהלומה, המורה לאומנויות הבמה, וקמילה, המורה למדעים).

בשנת 2020 שיחקה את עצמה בתור הבמאית בסדרה "הקומה האחרונה", תוכנית אירוח של כוכבים בקיץ במהלך החופש הגדול. באותה השנה, החלה לשחק בדרמה של יס "הטבח", בתפקיד סאני. השתתפה בעונה הראשונה של התוכנית "סיפורים מהכורסה" בכאן 11.

בשנת 2021 גילמה את דמותה של ורד כהן בסדרה "האחיין שלי בנץ" המשודרת בכאן חינוכית.

בשנת 2022 שרה והופיעה בקליפ "שלושה בנות" בדמות "תותית" עם נועה קירל. בנוסף, השתתפה לראשונה ב"ארץ נהדרת" בסדרת המערכונים "רצח בריקודי עם". בשנים 2022–2024 השתתפה בכמה מערכונים בתוכנית.

בינואר 2023 השתתפה בסדרת המערכונים "המירוץ לעיזבון". באותה שנה חזרה לשחק בעונה השנייה של "האחיין שלי בנץ".

פישר יצרה עם שיר ראובן את המחזמר "כאפות". את המוזיקה המקורית למחזה יצרה נונו.

### חיים אישיים
הייתה בזוגיות עם הסטנדאפיסט והתסריטאי תם אהרון. לאחר מכן נישאה לאודי וולקוב. ב־28 באפריל 2023 ילדה את בנה הבכור. ב־12 ביוני 2024, שיתפה את עוקביה ברשת החברתית אינסטגרם כי היא ווולקוב נפרדו.

## לקריאה נוספת
* Yaron Peleg, Genre Fluidity: The Case of Zot Vezoti, New Directions in Israeli Media: Film, Television, and Digital Content (2025)
* Ido Rosen. Independent Content Creators Online: Transmedia, Crossovers, and Millennial Culture in Israel. Palgrave Macmillan, 2025

## קישורים חיצוניים

* 
* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:בוגרות התיכון האזורי עמי אסף
קטגוריה:בוגרי התיכון האזורי עמי אסף
קטגוריה:בוגרות בית צבי
קטגוריה:בוגרי בית צבי
קטגוריה:סגל רשת
קטגוריה:בדרניות ישראליות
קטגוריה:בדרנים ישראלים
קטגוריה:כוכב יאיר צור יגאל: אישים
קטגוריה:ישראליות שנולדו ב-1985
קטגוריה:ישראלים שנולדו ב-1985
אצטדיון א-ת'ומאמה

**אצטדיון א-ת'ומאמה** (בערבית: **ملعب الثمامة**; בתעתיק מדויק: **מלעב אלת'מאמה**) הוא אצטדיון כדורגל שאירח את משחקי מונדיאל 2022 עד לשלב רבע הגמר. האצטדיון ממוקם ברובע א-ת'ומאמה בדוחא שבקטר. בנייתו החלה בשנת 2017, והוא מכיל כ-40,000 מקומות ישיבה.

לאחר טורניר המונדיאל, בשנת 2022, יוסרו מהאצטדיון 20,000 מושבים וייתרמו לפרויקטים של פיתוח בחו"ל. החלל הנותר יהפוך למלון של 60 חדרים הפונה למגרש.

בעיצוב השתתפו אזרחי קטר בלבד, בראשות הארכיטקט אבראהים אל-ג'ידה. הוא עיצב את האצטדיון עם השראה מכובע הטאקייה () המוסלמי המסורתי.

## קישורים חיצוניים

*  

## הערות שוליים

קטגוריה:אצטדיוני כדורגל בקטר
קטגוריה:אצטדיוני מונדיאל 2022
קטגוריה:דוחה: ספורט
קטגוריה:קצרמר אצטדיונים ומתקני ספורט
מיצובישי גאלאנט למבדה

**מיצובישי גאלאנט למבדה** (ביפנית: **三菱・ギャランΛ**, באנגלית: **Mitsubishi Galant Lambda**) היא מכונית הרדטופ-נוצ'בק קופה, 2 דלתות מתוצרת התאגיד הרב-לאומי **[[מיצובישי מוטורס]]** היפני, אשר יוצרה בין השנים 1976–1983 ביפן.

## ייצוא דגמי "מיצובישי גאלאנט למבדה"
משנת 1978 דגמי "מיצובישי גאלאנט למבדה" יוצאו במספר שמות: "Mitsubishi Sapporo" באירופה ודרום אמריקה, "Dodge (Colt) Challenger" ודגם "Plymouth Sapporo" בצפון אמריקה ופוארטו ריקו, ובאוסטרליה בשמות: "Chrysler Sigma Scorpion" ו-"Chrysler Scorpion" ומאוחר יותר בשם "Mitsubishi Scorpion". בבריטניה הדגם נמכר בשם "Sapporo".

## דורות "מיצובישי גאלאנט למבדה"

* דור ראשון - יוצר בין השנים 1976–1980.
* דור שני - יוצר בין השנים 1980–1984.

## "מיצובישי גאלאנט למבדה"
* 2 דלתות.
* 4 נוסעים.
* מנוע קדמי - אורכי.
* סוג הנעה: הנעה אחורית 4x2.
* רמות גימור בדגמי שנת 1980, 1981: "SL", "GT", "SL Super".
* קיבולת מכל דלק - 60 ליטר.
* תאוצה בין 0–100 קמ"ש היא 12.1 שניות, (דגם מנוע 1,796 סמ"ק המפיק 100 כ"ס משודך לתמסורת ידנית, שנת 1981).
* תאוצה בין 0–100 קמ"ש היא 12.4 שניות, (דגם מנוע 1,796 סמ"ק המפיק 100 כ"ס משודך לתמסורת ידנית, שנת 1982).
* תאוצה בין 0–100 קמ"ש היא 9.7 שניות (דגם מנוע 1,997 סמ"ק המפיק 145 כ"ס, מגדש טורבו, משודך לתמסורת ידנית, שנת 1983).

## תמונות

קובץ: Mitsubishi Sapporo 1995cc registered October 1979 photographed Knebworth August 2018.jpg| "מיצובישי גאלאנט למבדה"
קובץ:Mitsubishi Galant 1.6 SL (15447616385).jpg  | "מיצובישי גאלאנט למבדה" דגם "1.6 SL"
קובץ: Mitsubishi Sapporo 2000 1982.jpg | "מיצובישי גאלאנט למבדה", שנת 1982
קובץ:Mitsubishi Sapporo 2000 Super Touring 1981 (15684830490).jpg  | "מיצובישי גאלאנט למבדה", שנת 1981
קובץ: Mitsubishi Galant 1600 SL Sapporo (1).jpg | "מיצובישי גאלאנט למבדה" דגם "1.6 SL"
קובץ:Mitsubishi Sapporo 2000 GSL 1982 (13275044674).jpg  | "מיצובישי גאלאנט למבדה", דגם "GSL", שנת 1982
קובץ:Plymouth Sapporo, first generation.jpg | דגם "Plymouth Sapporo", דור ראשון
קובץ:1982 Dodge Challenger (all original).jpg | דגם "Dodge Challenger", שנת 1982, דור שני


## ראו גם
* מיצובישי מוטורס
* מיצובישי גאלאנט FTO
* מיצובישי קולט גאלאנט GTO

## קישורים חיצוניים

* 

## הערות שוליים

קטגוריה:מכוניות קופה
קטגוריה:דגמי מכוניות שהושקו ב-1976
קטגוריה:כלי רכב יפניים
גאלאנט למבדה
תואר שווה ערך

**תואר שווה ערך** (נקרא גם **תואר אקוויוולנטי**) מהווה חלופה לתואר אקדמי, בעיקר בתחום ההוראה, ולרוב, משרד החינוך מכיר בו כדרגת שכר שוות ערך לתואר ראשון או שני.

## רקע
בתחום ההוראה נדרש לרוב על ידי משרד החינוך תואר כתנאי להשתתפות במכרזים ונשיאת משרות מסוימות וכדרגת שכר למורים. גורמים דתיים מתחו ביקורת על הדרישה, ודרשו הכרה בהשכלה תורנית כמקבילה להשכלה אקדמית, כך למשל הרב אבי גיסר הציג את העמדה כי "אם יגיע אדם אחד עם תואר שני באומנות, ומולו אדם עם תעודה של כושר לדיינות שהיא תעודה של גוף ממלכתי עם בחינות ותוצאות, הרי שההשכלה שלהם צריכה לקבל אותו משקל". משרד החינוך קיבל את הדרישה, וקבע כי בתחום ההוראה ניתן להכיר בתעודה אקוויוולנטית לתואר ראשון ולתואר שני.

הקביעה מעניקה הכרה חלקית בהשכלה תורנית, כמקבילה לתואר אקדמי לצורכי דרגת שכר, וניתנת למורים בישראל בלבד. בז'רגון של משרד החינוך נטבעו המושגים: "BA אקוויוולנטי", "MA אקוויוולנטי" ו"דוקטור אקוויוולנטי", אשר אינם משקפים זכות לתואר אקדמי אלא שכר מקביל לזה של בעלי תואר אקדמי.

משרד החינוך דורש לימודים בישיבה מוכרת או בחינה על דפי גמרא או שולחן ערוך, או הסמכה לרבנות כדי לקבל את הדירוג.

במקור, נועדו התארים האקוויוולנטיים רק לבוגרי ישיבות, ובאתר משרד החינוך נכתב כי "דירוג לצורכי שכר בלבד למורים שהם בוגרי ישיבות המלמדים בפועל את מקצועות הקודש: תלמוד/תושבע"פ ו/או מחשבת ישראל ו/או תנ"ך". אולם בפועל עושים שימוש מרכזי בתארים האקוויוולנטיים הסמינרים החרדיים שמעניקים לימודים דומים ללימודי תואר B.Ed אולם הם אינם נחשבים כתואר ראשון אלא כדרגת שכר אקוויוולנטית. הסיבה לכך היא התנגדותם של הרבנים ללימודים לתארים אקדמיים. ישנם אף סמינרים חרדיים שמעניקים תואר M.Ed, אולם ככל הנראה, לא קיימים מוסדות שמעניקים תואר דוקטור אקוויוולנטי.

## ראו גם
* תואר אקדמי
* משרד החינוך

## הערות שוליים

קטגוריה:תארים
פדות רוטנמר

**פדות רוטנמר** (נולדה ב-10 בינואר 1994) היא שחקנית ומורה לתיאטרון, נמוכת קומה. מופיעה בישראל ומחוצה לה עם מופע מקורי המבוסס על חייה.

## ביוגרפיה
רוטנמר נולדה וגדלה בכפר ארמונייטר בצרפת, לשלמה ולחנה רוטנמר, כבת עשירית מתוך תריסר ילדים. בגיל חמש עלתה עם משפחתה לארץ, ומתגוררת בשכונת נחלאות בירושלים. בילדותה למדה בבית ספר דרך החיים בשכונת הר נוף, והמשיכה ללמוד בתיכון מעלות בירושלים, ולאחר מכן למדה הוראת תיאטרון במגמת תיאטרון בשבילי בית יעקב בירושלים.

לאחר לימודיה החלה לעבוד כשחקנית ומורה לתיאטרון. בנוסף היא מופיעה על במות בישראל ומחוצה לה עם המופע שלה, על ההתמודדות והחלום להיות מורה מול הבלתי אפשרי של הסביבה. בין השנים 2014–2018 היא התנדבה בעמותת זיכרון מנחם, שם העבירה שיעורי תיאטרון לילדים חולי סרטן. כחלק מתרומתה לחברה היא הופיעה בהתנדבות לנוער בסיכון, נוער נושר ולהורים לילדים בעלי צרכים מיוחדים.

ב-14 בספטמבר 2016 נבחרה רוטנמר לתואר אשת חיל, מטעם מגזין "משפחה", בטקס שנערך בבנייני האומה בירושלים.

בשנת 2018 בהשראת המורה בארי ווייט ג'וניור מצפון קרוליינה היא העלתה לרשת סרטון כיפים, לחיצת יד אישית של כל תלמיד, על הדרך בה היא מקבלת את תלמידיה בבוקר, הסרטון זכה לקרוב למיליון צפיות, ובעקבותיו מורים בישראל התחילו גם ליישם את לחיצת היד האישית.

באותה שנה נבחרה רוטנמר לאחת מ-50 המורים המשפיעים במדינת ישראל מטעם ידיעות אחרונות והסתדרות המורים. ב-22 בינואר 2019 נבחרה רוטנמר לקבל את פרס פורצת דרך בתחום החינוך בערב של וראייטי ישראל ששודר בערוץ 13.

ב-21 בינואר 2019 הנחתה בכנס ב"מכון מנדל למנהיגות חינוכית", בהשתתפות הנהלת מנח"י ומשרד החינוך.

ב-1 בספטמבר 2019 היא השתתפה בסרט לעיריית ירושלים, בהשתתפות ראש העיר משה ליאון על המורים המשפיעים בעיר.

בשנת 2021 השתתפה בפרסומת למפעל הפיס אשר הגיעה מעלה משני מיליון צפיות.

## קישורים חיצוניים

* 

* 
* העולם הבוקר - אחרי שלא התקבלה בגלל גובהה - פדות הפכה למורה מצטיינת עם אברי גלעד
* 
* 

## הערות שוליים

קטגוריה:מורות
קטגוריה:שחקנים נמוכי קומה
קטגוריה:מורות למשחק בישראל
קטגוריה:מורים למשחק בישראל
קטגוריה:ישראליות ילידות צרפת
קטגוריה:ישראלים ילידי צרפת
קטגוריה:עולים בשנות ה-1990
קטגוריה:שחקניות ישראליות
קטגוריה:שחקנים ישראלים
קטגוריה:ישראליות שנולדו ב-1994
קטגוריה:ישראלים שנולדו ב-1994
אונדז'יי קולאז'

**אונדז'יי קולאז**' (בצ'כית: **Ondřej Kolář**; נולד ב-17 באוקטובר 1994) הוא כדורגלן צ'כי המשחק בעמדת השוער בסלביה פראג.

## קריירה
ב-4 במאי 2013 ערך את הופעת הבכורה שלו בקבוצת בוגרים כששיחק במדי ורנסדורף מהליגה הצ'כית השנייה, אליה הושאל מקבוצת נעוריו, סלובן ליברץ. היה זה משחק הליגה היחיד שלו בעונה זו, ובעונה שלאחריה חזר לסלובן ליברץ ושיחק רק משחק ליגה אחד. בעונת 2014/2015 שיחק 16 משחקי ליגה, אך בשתי העונות הבאות לא שיחק כלל. בעונת 2017/2018 שיחק ב-13 משחקי ליגה.

ב-26 ביולי 2018 חתם בסלביה פראג עד ליוני 2022. דמי ההעברה שלו, מיליון אירו, הפכו אותו לשוער היקר בהיסטוריה של ליגת העל הצ'כית.

## קישורים חיצוניים

## הערות שוליים

קטגוריה:כדורגלנים צ'כים
קטגוריה:שוערי כדורגל צ'כים
קטגוריה:כדורגלני סלובן ליברץ
קטגוריה:כדורגלני סלביה פראג
קטגוריה:צ'כים שנולדו ב-1994
אצטדיון חמד הגדול

**אצטדיון חמד הגדול** (בערבית: **استاد حمد الكبير**; בתעתיק מדויק: **אִסְתַאד חַמְד אלְכַּבִּיר**, מוכר גם בשם: **אצטדיון אל-ערבי**) הוא אצטדיון רב-תכליתי הממוקם בדוחה שבקטר. האצטדיון מכיל 13,000 מקומות, והוא משמש בעיקר למשחקי כדורגל. הוא אצטדיונה הרשמי של קבוצת הכדורגל אל-ערבי. האצטדיון היה בשימוש במהלך משחקי אסיה 2006, כשהשתמשו בו למשחקי כדורגל, טניס שולחן, "Rugby sevens" וסיף.

נבחרת עיראק בכדורגל שיחקה באצטדיון את משחקי הבית שלה במסגרת מוקדמות מונדיאל 2014, ונבחרת תימן בכדורגל שיחקה את משחקי הבית שלה במסגרת מוקדמות מונדיאל 2018. גם שוחקו באצטדיון מספר משחקי ידידות.

## קישורים חיצוניים

*אצטדיון חמד הגדול, באתר goalzz

חמד הגדול
קטגוריה:דוחה: ספורט
קטגוריה:אל-ערבי (קטר)
קטגוריה:דוחה: מבנים